Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Блага Челева со сужбена лeгитимација број 28-0006, Виолета Маневска Георгиевска со број на лиценца А2 80450019 и Ќазмедин Ќазими со службена легитемација број 28-0017, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Велес, со седиште на ул.,, Надна Бутникошарова број 3, Велес, застапуван од Директорот Азиза Џини и со Записник ИП1 број 16-6 од 17.05.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/20 и 311/20) го донесе следното

**Р Е Ш Е Н И Е**

Се наредува на Азиза Џини, Директор на ЈУ Меѓуопштински центар за социјална работа Велес (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги превземе следните мерки во роковите и од страна на одговорното лице:

1.Се задолжува, Центарот по добиено барање за мислење од Основен суд за сторено кривично дело од дете во ризик, во рок не подолг од 15 дена да го повикува на разговор детето, неговите родителот или родителите, односно старателот или старателите за утврдување на фактичките околности на конкретниот настан или состојба на ризик, согласно член 27 став 1 од Законот за правда за децата.

**Рокот за извршување на изречената инспекциска мерка е од денот на приемот на решението.**

2. Се задолжува, Центаротпо донесувањето на планот со мерки и активности за индивидуална работа со детето и со родителот/или/от, односно старателите/или/от односно индивидуалниот план во рок од десет дена да разговара по вторпат со родителот/или/от, односно старателите/или/от со кои живее детето во ризик со цел непосредно да се увери дали родителите/или/от,односно старателите/или/от можат да водат грижа за него и дали можат да бидат отстранети причините за неговото однесување и состојбата на ризик согласно член 30 став 1 од Законот за правда за децата.

**Рокот за извршување на изречената инспекциска мерка е од денот на приемот на решението.**

3.Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

9. Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Блага Челева со службена легитемација број 28-0006, Виолета Маневска Георгиевска со број на лиценца А2 80450019 и Ќазмедин Ќазими со службена легитемација број 28-0017,  **и**зврши редовен инспекциски надзор над субјектот на инспекциски надзор ЈУ Меѓуопштински центар за социјална работа Велес, со седиште на ул.,,Бутнишкарова,,бр. 3 Велес застапуван од Директорот Азиза Џини и состави Записник ИП1 број 16-6 од 17.05.2024 година, во кој се констатирани недостатоци и неправилности во предметите на децата со ризик и децата сторители на дејствија што со закон се предвидени како кривични дела и прекршоци.

Фактичката состојба е утврдена врз основа на увид во Регистарот за примени известувања за деца и малолетници во ризик и во списите во предметите на децата со ризик и децата сторители на дејствија што со закон се предвидени како кривични дела и прекршоци.

Директорот на Центарот има обврска веднаш по истекот на рокот определен за извршување на инспекциските мерки, а најдоцна во рок од три дена писмено да ги извести инспекторите за социјална, дали се извршени односно дали се постапува по инспекциските мерки определени за отстранување на констатираните неправилности во работата на Центарот, согласно член 334 став 4 од Законот за социјалната заштита.

Согласно член 338 од Законот се донесе решение како во диспозитивот.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-6 од 21.05.2024 година .

Инспектори за социјална заштита:

Блага Челева

Виолета Маневска Георгиевска

Ќазмедин Ќазими